als_Latn dik_Latn sag_Latn
Olsi Avdiaj
Temat Kryesore
- Është bërë zyrtar spostimi me 24 orë i ndeshjes derbi mes Tiranës dhe Partizanit
Është bërë zyrtar spostimi me 24 orë i ndeshjes derbi mes Tiranës dhe Partizanit. Federata Shqiptare e Futbollit ka bërë zyrtare agjendën e ndeshjes së prapambetur që përfundimisht është caktuar të luhet të premten në stadiumin kombëtar "Qemal Stafa", në orën 19:00. KF Tirana ka ndjekur të gjitha procedurat e nevojshme për organizimin e këtij takimi, që më në fund ka një agjendë të përcaktuar.
KF Tirana ka bashkëpunuar me Federatën Shqiptare të Futbollit dhe FK Partizanin për organizimin e duhur të këtij takimi dhe për të kënaqur të gjithë palët. Çmimet e publikuara për derbin e anuluar të 27 shkurtit do të jenë sërish të vlefshme për derbin e 13 marsit.
KF Tirana ka vendosur të kontribuojë për një numër sa më të madh tifozësh në shkallët e stadiumit dhe për të mundësuar këtë, janë përcaktuar çmime të lira për biletat e kësaj ndeshje. KF Tirana ka menduar të ruajë sërish ndarjen tradicionale të tribunave për të dy tifozëritë.
Tifozët bardheblu do të qëndrojnë në tribunat A, C, D1 dhe D2, ndërsa tifozët e Partizanit në tribunat B, E dhe gjysmën e tribunës D3, e cila do të ketë një kordon sigurie për të ndarë të dyja tifozëritë nga njëra tjetra.
Biletat në tribunat A dhe B do të kushtojnë 1500 lekë (të reja), ndërsa për të gjithë tribunat e tjera të stadiumit (D1, D2, D3, C dhe E) do të kushtojnë 300 lekë (të reja). Biletaritë hapen sot.
Gazeta 'Shekulli' iu kërkon gjithë lexuesve të saj, që mundësisht të mos përdorin sharje, fyerje denigruese ndaj dinjitetit njerëzor nëpër komente. Në vend të tyre, faktet dhe argumentet tuaja logjike mund të jenë shumë më të fuqishme pa to. Me respekt dhe falemnderit për pjesëmarrjen tuaj, mjaft të vlefshme në punën tonë!
Ftojmë lexuesit, që nëse kanë opinione mbi shkrimet e botuara te 'Shekulli' apo mbi tema të tjera të lira, mund të na kontaktojnë në adresën: komente@shekulli.com.al
fao_Latn als_Latn als_Latn als_Latn als_Latn als_Latn als_Latn als_Latn als_Latn als_Latn